Simen Tokle

Simen Tokle (født 30. september 1985 i Ballangen, død 27. juni 2010 i Afghanistan) var en norsk offiser og tjenestegjorde som fenrik i Kystjegerkommandoen. Han ble drept 27. juni 2010 da kjøretøyet han satt i ble rammet av en veibombe på et ISAF-oppdrag i byen Almar i Faryab-provinsen i Afghanistan.

 Dødsfallet 
Tokle ble drept søndag 27. juni 2010 i tjeneste i ISAF i Afghanistan. Han var en del av en motorisert patrulje (Military Observation Team, MOT) på et ISAF-oppdrag i byen Almar i Faryab-provinsen da kjøretøyet han satt i ble rammet av en veibombe, også kalt IED. I kjøretøyet satt ytterligere tre norske soldater, Andreas Eldjarn, Christian Lian og Trond André Bolle. Alle fire mistet livet i det som er det største tapet av norsk personell i en enkelthendelse i forbindelse med krigen i Afghanistan.

Utmerkelser
For sin innsats i kampene i Ghowrmach-distriktet 2. mai 2010 ble Tokle tildelt Forsvarets medalje for edel dåd.

Tokle ble videre dekorert med Forsvarets operasjonsmedalje for Afghanistan, Sjøforsvarets vernedyktighetsmedalje og NATO-medaljen for ISAF.

Han ble etter sin død hedret med Forsvarets medalje for falne i strid.

Referanser

Se også
 Krigen i Afghanistan (2001–2021)
 Nordmenn drept i tjeneste under krigen i Afghanistan (2001–2021)

Kategori:Offiserer i Sjøforsvaret
Kategori:Forsvarets medalje for edel dåd
Kategori:Norsk militærpersonell drept i Afghanistan (2001–2021)
Kategori:Forsvarets medalje for falne i strid
Kategori:Personer drept av eksplosjon
Kategori:Personer fra Ballangen kommune
Kategori:Artikler i sjøfart-prosjektet